Smilgiai (Kaišiadorys)

Smilgiai – kaimas Kaišiadorių rajono savivaldybėje, 7 km į šiaurę nuo Kaišiadorių, prie kelio . Ribojasi šiaurėje su Beloniškių kaimu, vakaruose Lomenos upe, rytuose Medinų kaimu, pietuose Vilkiškių kaimu.

 Istorija 

XIX a. pabaigoje Smilgių kaimas pateko į Trakų apskrities Žaslių valsčių, buvo seniūnijos centras.

Iki 1935 m. veikė pradinė mokykla. Gyventojai dalyvavo antisovietinėje rezistencijoje. 1944–1945 m. veikė Smilgių pogrindžio grupė, priklausiusi Didžiosios Kovos apygardai.

Antrosios sovietinės okupacijos metais kaimo gyventojai priversti įstoti į kolūkį. Priklausė Palomenės kolūkiui. Vykdant vienkiemių griovimą dalis gyventojų sukelti į Palomenės gyvenvietę ir Beloniškių kaimą, kiti išvyko gyventi į miestus.

 Gyventojai 

1923 m. buvo 36 ūkiai (kiemai) ir 203 gyventojai.

 Šaltiniai 

Kategorija:Kaišiadorių rajono savivaldybės gyvenvietės